OzLabs/hebrew-wiki-articles huggingface dataset:
נסיכות הבוחר מווירטמברג

נסיכות הבוחר מווירטמברג הייתה מדינה ששודרגה על ידי נפוליאון בשנת 1803 מדוכסות וירטמברג. כאשר פורקה האימפריה הרומית הקדושה בשנת 1806, שודרגה הנסיכות למעמד של ממלכה.

==היסטוריה==
בשנת 1793 מת קרל אויגן, דוכס וירטמברג ללא ילדים, ובמקומו עלה לשלטון אחיו לודוויג אויגן, דוכס וירטמברג, ולאחר מותו בשנת 1795 עלה לשלטון אחיו הצעיר פרידריך השני, דוכס וירטמברג. פרידריך ששירת בצבאו של פרידריך השני, מלך פרוסיה, והיה קשור אליו בקשרי נישואים, עבר לנצרות הפרוטסטנטית ואף חינך את בניו כך. במהלך שלטונו פלשה צרפת לשטח הדוכסות, ואילצה את פרידריך למשוך את כוחותיו מהצבא הקיסרי ולשלם פיצויים. אולם בעזרת ניהול יעיל, שמר פרידריך על עצמאות הדוכסות. בשנת 1797 מת פרידריך, ובמקומו עלה לשלטון בנו פרידריך השלישי, דוכס וירטמברג. פרידריך חזר ונטל חלק במלחמה נגד צרפת נגד רצון נתיניו, וכאשר פלשו הצרפתים שוב לשטחי הדוכסות, פרש פרידריך לארלנגן, שם שהה עד לשלום לונוויל בשנת 1801.

במרץ 1802 נחתם הסכם עם צרפת, ובו הוסכם שפרידריך יעביר לצרפת את נחלותיו בגדה השמאלית של הריין, בתמורה לתשע ערים חופשיות ובכללם את רויטלינגן והיילברון, וכן עוד שטחים שיסופחו לדוכסות.

בשנת 1803 שודרגה הדוכסות למעמד של נסיכות הבוחר, וסופחו אליה עוד שטחים כחלק מחילוט נכסי הכנסייה באימפריה.

בשנת 1805 הצטרפה וירטמברג לנפוליאון במלחמותיו כנגד מדינות הקואליציה השלישית, וכהוקרה על כך שודרגה הנסיכות בחוזה פרסבורג למעמד של ממלכה.

== קישורים חיצוניים ==
* [https://en.wikisource.org/wiki/1911_Encyclop%C3%A6dia_Britannica/W%C3%BCrttemberg נסיכות הבוחר מווירטמברג] באנציקלופדיה בריטניקה

וירטמברג
וירטמברג
קטגוריה:בית וירטמברג
קטגוריה:באדן-וירטמברג: מדינות וטריטוריות לשעבר
פלשצ'ניצי

פלשצ'ניצי או פלשצניץ (בבלארוסית: Плешчаніцы; ברוסית: Плещеницы; בפולנית: Pleszczenice, פלשצ'ניצה) היא עיירה במחוז מינסק שבבלארוס, בה התקיימה עד השואה קהילה יהודית.

==תולדות היישוב==
העיירה נזכרת לראשונה במאה ה-16. בחלוקת פולין השנייה בשנת 1793 נכלל היישוב בתחום האימפריה הרוסית, והוענק לו מעמד עירוני.

==יהודי פלשצ'ניצי==
בתחילת המאה ה-20 נמנו בעיירה 884 יהודים. בין מלחמות העולם נמנו בעיירה כ-800 יהודים, כחמישית מתושביה, ובתקופה הסובייטית פעל בעיירה בית ספר יידי.

[[אנדרטה לזכר יהודי קריביצ'י ופלשצ'ניצי שנספו בשואה, בבית העלמין בחולון]]
ב-28 ביוני 1941, במהלך מבצע ברברוסה, נכבשה העיירה בידי הגרמנים, ואלו הוציאו בה מיד להורג מספר תושבים שהואשמו בקומוניזם, ובהם יהודים. בהמשך, רוכזו יהודי העיירה בגטו שהוקם בה, בו חויבו בענידת טלאי צהוב וגויסו לעבודות כפייה.

באמצע אוקטובר 1941 נרצחו ביער סמוך לעיירה רוב יושבי הגטו המקומי, וכעבור כשלושה שבועות נרצחו אחרוני היהודים בגטו.

==קישורים חיצוניים==

* 
* 
* 
* 

קטגוריה:מחוז מינסק: יישובים
קטגוריה:קהילות יהודיות בבלארוס
קטגוריה:גטאות בבלארוס
קטגוריה:קהילות יהודיות שמונצחות בבית העלמין הדרום
פצאנוב

פצאנוב (בפולנית: Pacanów) הוא כפר במחוז בוסקו-זדרוי שבפרובינציית שוויינטוקז'יסקיה בפולין, בסמוך לנהר ויסלה, בו התקיימה עד השואה קהילה יהודית גדולה.

==תולדות היישוב==
היישוב נזכר לראשונה בתחילת המאה ה-12, עת נבנתה במקום כנסייה, ובשנת 1265 הוענקו ליישוב זכויות עיר. באמצע המאה ה-17 הוחרב היישוב בידי הפולשים השוודים והטרנסילבנים.

בחלוקת פולין בסוף המאה ה-18 נכלל היישוב בתחום ממלכת הבסבורג, ובשנת 1815 נכלל בתחום פולין הקונגרסאית. בשנת 1869 נטלו הרוסים מהיישוב את מעמדו העירוני, בעקבות מרד ינואר.

==יהודי פצאנוב==
ליהודים הותר להתיישב בפצאנוב באמצע המאה ה-16. במהלך הכיבוש השוודי באמצע המאה ה-17 נפגע היישוב היהודי בכפר, ושוקם רק בתחילת המאה ה-19.

בשנת 1919 נערכו פרעות ביהודי הכפר. בין מלחמות העולם נמנו בכפר כ-1,700 יהודים, כשני שלישים מתושביו, והתקיימה בו פעילות ציונית.
[[אנדרטה לזכר יהודי פצאנוב שנספו בשואה, בבית העלמין בחולון]]
עם כיבוש היישוב בידי הגרמנים בספטמבר 1939 גויסו יהודיו לעבודות כפייה. בהמשך, הגיעו ליישוב פליטים יהודים מקרקוב, מקילצה ומראדום.

בספטמבר 1942 רוכזו כ-3,000 יהודי הכפר וסביבתו בגטו שהוקם בו. בסוף אוקטובר שולחו מאות צעירים מהגטו למחנה עבודה בסקרז'יסקו-קמיינה. כעבור מספר ימים שולחו כל יתר יושבי הגטו למחנה ההשמדה טרבלינקה.

==קישורים חיצוניים==

* 
* [https://web.archive.org/web/20160731182148/http://moreshet.pl/he/node/873 פצאנוב] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 

קטגוריה:שוויינטוקז'יסקיה: יישובים
קטגוריה:שוויינטוקז'יסקיה: עיירות יהודיות
קטגוריה:גטאות בפולין
קטגוריה:קהילות יהודיות שמונצחות בבית העלמין הדרום
מקדם תעסוקה

מקדם תעסוקה (באנגלית: Employment counselor), אחראי על הליווי האישי של משתתף בתוכנית תעסוקה מרגע קבלתו לתוכנית ועד לסיומה. מתפקידו לייעץ, לאמן, לספק מידע ולתמוך באנשים הנמצאים בתהליכי קליטה בשוק העבודה.

לתפקיד מקדם התעסוקה התמחויות נוספות : עבודה קבוצתית, פיתוח קשרי מעסיקים ועבודה קהילתית בתוכניות אחדות מחולקות ההתמחויות הללו בין מספר נושאי תפקידים ובאחרות ממלא מקדם תעסוקה אחד את כולן<ref></ref>.

==מרכיבי התפקיד== 
*שימוש בכלי אבחון שונים לזיהוי הכישורים, תחומי העניין, האמונות והערכים הרלוונטיים לעולם העבודה
*ליווי פרטני לחיזוק מסוגלות תעסוקתית
*סיוע בחיפוש עבודה, אימון בכתיבת קורות חיים והכנה לראיון עבודה
*ליווי להתמדה וקידום תעסוקתי

==תכונות אישיות ומיומנויות==
*עניין כן וכבוד לאנשים באשר הם
*סבלנות, הבנה והיכולת להקשיב באופן לא שיפוטי
*יכולות תקשורת מצוינות בעל פה ובכתב
*היכולת להגביר מוטיבציה ולתת השראה<ref>[https://www.thejoint.org.il/wp-content/uploads/2020/09/kidum.pdf קידום בתעסוקה - תדריך הפעלה] שפרסם הג'וינט, 2016</ref>

==ראו גם==
*תוכניות תעסוקה
*תב"ת (תנופה בתעסוקה)

==קישורים חיצוניים==
*[https://web.archive.org/web/20151127102357/http://www.tevet4u.org.il/files/wordocs/employ_professional.pdf תפקיד מקדם התעסוקה], באתר תב"ת 
==הערות שוליים==

קטגוריה:מקצועות
קטגוריה:ישראל: תעסוקה
קטגוריה:גיוס והשמה בעבודה
גיזי דורבור

גיזי דורבור (באנגלית: Gizzie Dorbor; נולד ב-28 בפברואר 1987) הוא כדורגלן ליברי המשחק בצעירי כפר כנא ובנבחרת ליבריה. דורבור משחק בעמדת הבלם ולעיתים כמגן שמאלי וכקשר.

==קריירה==
דורבור התחיל את הקריירה שלו במועדונים מקומיים בליבריה. בקיץ נבחן בהפועל עכו, אך הוא שוחרר. כעבור 6 ימים החל להבחן במכבי עירוני בת ים מהליגה הלאומית ולבסוף חתם במועדון. ב-6 בנובמבר 2009 הוא הבקיע את שער הבכורה שלו במועדון בניצחון 2–3 נגד הפועל כפר סבא. בתום העונה חתם בהפועל הרצליה עמה ירד בסוף עונת לליגה א' והוא שוחרר מהמועדון. בקיץ חתם בהפועל כפר סבא עימה רשם ירידה שנייה ברציפות לליגה השלישית שהייתה גם הראשונה בתולדות המועדון. ביולי 2013 חתם בהפועל עפולה שעלתה לליגה הלאומית ובכך הפך לזר הראשון בתולדות המועדון. דורבור הפך לאחד השחקנים החשובים במועדון והיה שותף לשתי עונות מוצלחות שלו שהסתיימו במקום בפלייאוף העליון, דורבור גם היה שותף לעלייה של עפולה לחצי גמר גביע המדינה לראשונה בתולדותיה בו הפסידה 0–7 להפועל באר שבע.

ב-28 ביולי 2021, דורבור חתם בצעירי כפר כנא.

דורבור ערך את הופעת הבכורה שלו בנבחרת ליבריה בשנת כאשר הוא רק בן 18, ובאותה שנה רשם עוד 3 הופעות בנבחרת. באוקטובר חזר דורבור לסגל הנבחרת לאחר 4 שנים בהן היה מחוץ לסגל הנבחרת. במהלך 5 השנים שלאחר מכן דורבור שוב לא מצא את מקומו בנבחרת, אך בספטמבר חזר שוב לסגל הנבחרת.

==קישורים חיצוניים==

==הערות שוליים==

קטגוריה:כדורגלנים ליברים
קטגוריה:מגני כדורגל ליברים
קטגוריה:בלמי כדורגל
קטגוריה:קשרי כדורגל ליברים
קטגוריה:כדורגלני LISCR
קטגוריה:כדורגלני מכבי עירוני בת ים
קטגוריה:כדורגלני הפועל הרצליה
קטגוריה:כדורגלני הפועל כפר סבא
קטגוריה:כדורגלני הפועל עפולה
קטגוריה:כדורגלני מכבי כפר כנא
קטגוריה:כדורגלנים זרים בישראל
קטגוריה:כדורגלני נבחרת ליבריה
קטגוריה:ילידי 1987
מפתח - מרכזי פיתוח תעסוקת חרדים

מפתח - מרכז פיתוח תעסוקת חרדים הוא מרכז השמה והכוון תעסוקתי, הפועל בהתאמה תרבותית, מותאמת לסקטור החרדי. מרכזי התוכנית מאוישים על ידי צוות עובדים חרדי ותואמים את הצביון החרדי, בנושאים כמו הפרדה בשעות הקבלה לנשים ולגברים, לבוש צנוע, צוות מותאם מגדר, ומשאבי מידע מותאמי תרבות.
כמו כן, מרכזי מפתח מסייעים למעסיקים בקליטת וליווי עובדים חרדים ובהנגשת מידע על סיוע ממשלתי.
התוכניות פותחו בתב״ת בתמיכת משרד הכלכלה. בשנת 2016 עברו למפעילים פרטיים, כאשר אזור הצפון ועוטף ירושלים תחת המפעיל 'מטרה טובה' ואזור הדרום והמרכז תחת מפעיל 'למעשה'

==סל השירותים הניתן במרכזים למחפשי העבודה== 
*הכוון תעסוקתי
*סדנאות הכנה לעולם העבודה
*פיתוח כישורים רכים וחיפוש עבודה
*תשתית מותאמת של מחשבים ואינטרנט לשימוש הקהל
*סיוע בכל רכיבי תהליך חיפוש העבודה- חיפוש משרות, כתיבת קורות חיים, הכנה לראיון עבודה
*אבחון תעסוקתי המסייע לאנשים לאתר משרות ומסלולי קריירה התואמים את כישוריהם ותחומי העניין שלהם
*בניית מסלולים אישיים לקידום תעסוקתי
*תמיכה בהשלמת השכלה בסיסית: אנגלית, יישומי מחשב ותחומים אחרים המותאמים לצורכי עולם העבודה
*הכוונה ללימודים מקצועיים ואקדמיים

==שירותים למעסיקים==
*סיוע בהשמה - התאמת משתתפים מתאימים למשרות
*ליווי פרטני בתהליך הקליטה של עובדים חרדים וההתאמות המתבקשות
*ליווי והדרכה צוות הקולט מהארגון
*סיוע בהגשת סיוע ממשרד העבודה בגין קליטת העובדים החרדים.

תוכנית מפתח פותחה על ידי תב"ת (תנופה בתעסוקה), כשיתוף פעולה בין משרד הכלכלה, ג'וינט ישראל-תב"ת, הרשויות המקומיות והעמותות המפעילות. התוכנית מופעלת כיום בעשרה מרכזים בריכוזי אוכלוסייה חרדית עיקריים: אלעד, ביתר עלית, אשדוד, פתח תקווה, באר שבע, חיפה, מודיעין עילית, נתיבות, צפת ובית שמש. בתוכנית השתתפו עד היום מעל 35,000 איש.

==ראו גם==
* תוכניות תעסוקה
* קמא-טק

==קישורים חיצוניים==
* [http://mafteach.org.il/ אתר מפתח]
* [https://web.archive.org/web/20151117164030/http://www.tevet4u.org.il/ אתר תב"ת]
* 

[https://www.facebook.com/mafteach.mt/ מפתח מטרה טובה]

קטגוריה:תעסוקת חרדים בישראל
קטגוריה:גיוס והשמה בעבודה
תומאש נציד

תומאש נציד (בצ'כית: Tomáš Necid, נולד ב-13 באוגוסט 1989) הוא כדורגלן צ'כי המשחק בבוהמיאנס 1905 בעמדת החלוץ.

==קריירת מועדונים==
נציד התחיל את הקריירה שלו במחלקת הנוער של סלביה פראג. נציד ערך את הופעת הבכורה שלו במסגרת מוקדמות ליגת האלופות. בעונת שיחק 13 משחקים. במהלך עונת הושאל נציד לבאומיט ייאבלונץ. לפני שהגיע לייאבלונס המועדון היה בסכנת ירידה ועם 5 שערים מתוך 14 משחקים בהם שיחק, הפך לאחד מהשחקנים הבולטים שעזרו למועדון להישאר בליגה. בנוסף לכך הוא גם היה מלך השערים של המועדון בעונה זו. בתום העונה חזר לסלביה וסיים את העונה עם 11 שערי ליגה מתוך 16 משחקים והוא נבחר לכישרון השנה בצ'כיה ואף על פי שעזב במהלך העונה היה מלך השערים של המועדון.

במהלך העונה עזב את סלביה וחתם בצסק"א מוסקבה. ב-7 במרץ 2009 ערך את הופעת הבכורה שלו במדי צסק"א במסגרת הסופר קאפ הרוסי. נציד שנכנס בדקה ה-78 של המשחק, הבקיע את שער הניצחון בהארכה וזכה בתואר ראשון מחוץ לצ'כיה. ביוני נפצע בברכו והוא חזר לשחק רק באפריל .

לאחר שחזר לשחק הושאל לפאוק סלוניקי ולסלביה פראג, אך לא הצליח לשחזר את היכולת שלו מהעבר. בקיץ הושאל לזוולה ההולנדית ועד לאמצע העונה כבש 8 שערים ב-14 משחקים. בינואר רכש המועדון את כרטיס השחקן שלו מצסק"א. ב-2 ביולי 2015 חתם בבורסאספור הטורקית ל-4 שנים. בינואר הושאל ללגיה ורשה עד לסיום העונה. בקיץ הושאל לסלביה פראג.

ב-12 באוקטובר 2020, נציד חתם בבוהמיאנס 1905.

==קריירה בינלאומית==
נציד שיחק בכל הנבחרות הצעירות של צ'כיה והיה מלך השערים באליפויות אירופה עד גיל 19 ועד גיל 21. נציד היה שחקן מוביל בכל הנבחרות פרט לנבחרת הצעירה, זאת בשל ההצטרפות לנבחרת הבוגרת. ב-19 בנובמבר 2008 ערך את הופעת הבכורה שלו בנבחרת בניצחון 0–3 נגד בה גם הבקיע את שער הבכורה שלו בנבחרת.

==תארים==
; סלביה פראג
*ליגת העל הצ'כית: 

; צסק"א מוסקבה
*ליגת העל הרוסית: 
*הסופר קאפ הרוסי: , 
*הגביע הרוסי: , 

; אישיים
*מלך השערים באליפות אירופה בכדורגל עד גיל 17 - 2006
*מלך השערים באליפות אירופה בכדורגל עד גיל 19 - 2008

==קישורים חיצוניים==

קטגוריה:כדורגלנים צ'כים
קטגוריה:חלוצי כדורגל צ'כים
קטגוריה:פראג: כדורגלנים
קטגוריה:כדורגלני סלביה פראג
קטגוריה:כדורגלני פ.ק. יבלונץ
קטגוריה:כדורגלני צסק"א מוסקבה
קטגוריה:כדורגלני פאוק סלוניקי
קטגוריה:כדורגלני זוולה
קטגוריה:כדורגלני בורסאספור
קטגוריה:כדורגלני לגיה ורשה
קטגוריה:כדורגלני דן האג
קטגוריה:כדורגלני בוהמיאנס 1905
קטגוריה:כדורגלני נבחרת צ'כיה
קטגוריה:כדורגלני יורו 2012
קטגוריה:כדורגלני יורו 2016
קטגוריה:ספורטאים זרים ברוסיה
קטגוריה:ספורטאים צ'כים ביוון
קטגוריה:ספורטאים זרים בהולנד
קטגוריה:ספורטאים צ'כים בטורקיה
קטגוריה:ספורטאים זרים בפולין
קטגוריה:צ'כים שנולדו ב-1989
גאבור קיראי

גאבור פרנץ קיראי (בהונגרית: Gábor Ferenc Király, נולד ב-1 באפריל 1976) הוא כדורגלן עבר הונגרי ששיחק בעמדת השוער.

==קריירת מועדונים==
קיראי התחיל את הקריירה שלו בסומבטהיי האלאדאש במדיה שיחק 4 שנים. בקיץ חתם בהרטה ברלין ושימש כשוער שני במועדון. לאחר שהרטה פתחה את העונה עם רצף הפסדים, החליט המאמן לתת לקיראי את ההזדמנות. ב-28 בספטמבר 1997 הוא ערך את הופעת הבכורה שלו במועדון נגד פ.צ. קלן. במשחק זה רשמה הרטה את ניצחון הבכורה שלה בליגה באותה עונה. קיראי היה השוער הראשון של המועדון עד לתחילת עונת בה איבד את מקומו בהרכב ובתום העונה עזב את המועדון.

בקיץ חתם בקריסטל פאלאס מהפרמייר ליג. את העונה התחיל כשוער שני אך מהר מאוד הפך לשוער הראשון של המועדון, אך בתום העונה ירדה פאלאס לפוטבול ליג צ'מפיונשיפ. במהלך חופשת חג המולד של עונת הפסיד את מקומו בהרכב למשך שלושה שבועות, אך לאחר מכן חזר להרכב של פאלאס. בנובמבר הושאל לוסטהאם יונייטד מהפרמייר ליג לשבועיים על מנת לשמש כשוער שני. כעבור זמן קצר נשאר בפרמייר ליג כאשר הושאל לחודש לאסטון וילה. בינואר חזר לפאלאס.

בתום עונת שוחרר מפאלאס וחתם בברנלי. בינואר הושאל לבאייר לברקוזן כשוער שני. ב-3 ביוני 2009 חתם במינכן 1860. אחרי המשחק השני של עונת יצא קיראי לבלות עם חבריו לקבוצה וכתוצאה מכך איבד את מקומו בהרכב ושוחרר מהמועדון.

ב-28 באוגוסט 2014 חתם בפולהאם מאנגלית. ב-13 בספטמבר 2014 ערך את הופעת הבכורה שלו בפולהאם בהפסד 3-0 לרדינג. בתום העונה שוחרר מהמועדון וחזר לסומבטהיי האלאדאש, מועדון נעוריו.

ב-22 במאי 2019, בגיל 43, הכריז כי הוא פורש ממשחק פעיל.

אחד מסימני ההיכר שלו היה מכנסי האימונית ("טרנינג") האפורים והפשוטים שנהג ללבוש במהלך המשחקים, בשונה משוערים ושחקנים אחרים הלובשים מכנסיים מודרניים יותר.

==קריירה בינלאומית==
קיראי ערך את הופעת הבכורה שלו בנבחרת הונגריה בשנת נגד ומאז החל לשמש כשוער ראשון בנבחרת. בעקבות ההפסד המביך ל ב-11 באוקטובר 2006, הודח מתפקידו כשוער הראשון של הנבחרת. בשנת חזר להרכב הנבחרת. ב-12 בנובמבר 2015 ערך את הופעתו ה-100 במדי הנבחרת במשחק בו ניצחה הונגריה 0-1 את במסגרת פלייאוף מוקדמות יורו 2016. קיראי ייצג את נבחרת הונגריה ביורו 2016 כשהוא בן יותר מ-40, דבר שהפך לכדורגלן המבוגר ביותר שמשחק באליפות אירופה בכל הזמנים. נבחרתו הודחה בשלב שמינית הגמר כשהפסידה 0–4 ל. ב-2 באוגוסט 2016 הודיע על פרישה מהנבחרת.

==קישורים חיצוניים==

==הערות שוליים==

קטגוריה:כדורגלנים הונגרים
קטגוריה:שוערי כדורגל הונגרים
קטגוריה:סומבטהיי: כדורגלנים
קטגוריה:כדורגלני סומבטהיי האלאדאש
קטגוריה:כדורגלני הרטה ברלין
קטגוריה:כדורגלני קריסטל פאלאס
קטגוריה:כדורגלני וסטהאם יונייטד
קטגוריה:כדורגלני אסטון וילה
קטגוריה:כדורגלני ברנלי
קטגוריה:כדורגלני באייר לברקוזן
קטגוריה:כדורגלני מינכן 1860
קטגוריה:כדורגלני פולהאם
קטגוריה:כדורגלני נבחרת הונגריה
קטגוריה:כדורגלני יורו 2016
קטגוריה:הונגרים שנולדו ב-1976
פאריסוב

פאריסוב (בפולנית: Parysów; ידועה בעברית גם כפוריסוב) הוא כפר במחוז גרבולין שבפרובינציית מזוביה בפולין, בו התקיימה עד השואה קהילה יהודית גדולה.

==תולדות היישוב==
היישוב נזכר לראשונה בשנת 1444, ובשנת 1538 הוענקו לו זכויות עיר. זכויות אלה ניטלו מהיישוב בשנת 1869, בעקבות מרד ינואר.

==יהודי פאריסוב==
במאה ה-19 נוסדה בכפר חסידות פוריסוב.

בין מלחמות העולם נמנו ביישוב כ-1,900 יהודים, רוב תושביו, והתקיימה בו פעילות של המפלגות היהודיות השונות.

עם פרוץ מלחמת העולם השנייה הגיעו ליישוב פליטים יהודים רבים. ב-17 בספטמבר 1939 נכנסו ליישוב הגרמנים, וגייסו את יהודיו לעבודות כפייה.

בנובמבר 1940 רוכזו יהודי היישוב בגטו שהוקם בו, בו פרצה בהמשך מגפת טיפוס הבהרות. על יושבי הגטו הוטל לשלם תשלומי כופר, ובאביב 1942 נרצחו בו מספר יהודים, ובהם חלק מחברי היודנרט. בקיץ 1942 הובאו לגטו שביישוב יהודים מסטוצ'ק לוקובסקי ומיישובי הסביבה הנוספים.

ב-27 בספטמבר 1942 פשטו על הגטו שביישוב אנשי ס"ס ושוטרים ומכבי אש פולנים, וב-2 באוקטובר שילחו את 3,440 היהודים שנותרו בו למחנה ההשמדה טרבלינקה. בשעת האקציה נרצחו במקום 39 מיושבי הגטו.

==קישורים חיצוניים==

* [https://web.archive.org/web/20180513201600/http://moreshet.pl/he/node/884 פאריסוב] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 
* [https://www.yadvashem.org/he/holocaust/this-month/september/1942-4.html על גירוש יהודי פאריסוב בתקופת השואה], באתר יד ושם

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מזוביה: יישובים
קטגוריה:מזוביה: עיירות יהודיות
קטגוריה:גטאות בפולין
קטגוריה:יישובים שהוקמו במאה ה-15
איגור שקווירין

איגור אנטולייביץ' שקווירין (ברוסית: Игорь Анатольевич Шквырин, נולד ב-29 באפריל 1963 בטשקנט) הוא כדורגלן עבר אוזבקי ששיחק בעמדת החלוץ. לאחר פרישה ממשחק פעיל פנה לקריירת אימון.

==קריירה==
שקווירין התחיל את הקריירה שלו בתחילת שנות השמונים ביאנגייר, ולאחר מכן שיחק בליגת העל הסובייטית במדי פחטקור טשקנט, SKA לבוב, דנייפר דנייפרופטרובסק ואלניה ולדיקווקז. בקיץ 1992 הגיע לישראל וחתם בהפועל תל אביב, לקראת עונת 1992/1993. את שער הבכורה שלו בקבוצה כבש ב-26 בספטמבר 1992, כאשר הבקיע בדקה ה-88 את שער הניצחון (3–2) מול הפועל צפרירים חולון. שקווירין כבש צמד בניצחון 4–0 על בית"ר תל אביב וצמד נוסף בניצחון 2–1 על הפועל פתח תקווה, ובסך הכל הבקיע 15 שערי ליגה בעונתו הראשונה בקבוצה. במחזור הפתיחה של עונת 1993/1994 כבש שקווירין שער בניצחון 2–1 מול מכבי פתח תקווה, ובסך הכל כבש 19 שערים במדי הפועל תל אביב בכל המסגרות.

בינואר 1994 עזב שקווירין את הפועל תל אביב לאחר עונה וחצי במועדון, וחתם במכבי נתניה, במדיה הבקיע תשעה שערי ליגה עד תום העונה. בעונה שלאחר מכן הוסיף ארבעה שערים במדי מכבי נתניה, ובינואר 1995 חתם בפהנג המלזית, עמה זכה באליפות בתום העונה, כאשר כבש 15 שערים ב-18 משחקים. בשנת 1996 חזר לישראל וחתם בבני יהודה תל אביב, במדיה כבש חמישה שערים. בהמשך שיחק גם במכבי פתח תקווה, מכבי הרצליה ומכבי יפו. בשנת 1998 חזר לקדנציה שלישית בפחטקור טשקנט, עמה זכה באליפות ליגת העל האוזבקית באותה שנה. לאחר מכן שיחק שקווירין גם במוהון באגאן וצ'רצ'יל ברות'רס, ובשנת 2001 פרש ממשחק פעיל.

שקווירין שיחק בנבחרת אוזבקיסטן בין השנים 1992 ל-2000 ולזכותו 20 שערים ב-31 הופעות. בשנת 1994 זכה עם הנבחרת במשחקי אסיה.

לאחר פרישתו, מונה בשנת 2002 לעוזר מאמן קריליה סובטוב סמרה מליגת העל הרוסית. כעבור שנתיים מונה למאמן קיזילקום זאראפשון האוזבקית. בהמשך שימש כעוזר מאמן בנבחרת אוזבקיסטן האולימפית ובנבחרת הבוגרת. בשנת 2008 מונה למאמן קבוצת אולמליק מליגת העל האוזבקית, תפקיד אותו מילא שמונה שנים. בשנת 2017 אימן את סוגדיאנה דז'יזק.

==תארים==

==קישורים חיצוניים==

קטגוריה:כדורגלנים אוזבקים
קטגוריה:חלוצי כדורגל אוזבקים
קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:כדורגלני פחטקור טשקנט
קטגוריה:כדורגלני דניפרו
קטגוריה:כדורגלני אלניה ולדיקווקז
קטגוריה:כדורגלני הפועל תל אביב
קטגוריה:כדורגלני מכבי נתניה
קטגוריה:כדורגלני פהנג
קטגוריה:כדורגלני בני יהודה תל אביב
קטגוריה:כדורגלני מכבי פתח תקווה
קטגוריה:כדורגלני מכבי הרצליה
קטגוריה:כדורגלני מכבי יפו
קטגוריה:כדורגלנים זרים בישראל
קטגוריה:כדורגלני נבחרת אוזבקיסטן
קטגוריה:מאמני כדורגל
קטגוריה:אוזבקיסטן: אישים בספורט
קטגוריה:ילידי 1963
קוסוהירקה

קוסוהירקה (באוקראינית: Косогірка; בפולנית: Franpol, פרנפול; ברוסית: Косогорка, קוסוגורקה; ביידיש: פראנפול או פראמפול) הוא כפר במחוז חמלניצקי שבמערב אוקראינה, בו התקיימה עד השואה קהילה יהודית גדולה.

בתחילת המאה ה-20 נמנו בכפר 1,216 יהודים. בין מלחמות העולם נמנו ביישוב כ-1,100 יהודים. בתקופה הסובייטית פעל בכפר בית ספר יידי.

ב-8 ביולי 1941, במהלך מבצע ברברוסה, נכבש היישוב בידי הגרמנים, ואלו רצחו כעבור מספר ימים את רב הקהילה, נחום כהנא, לאחר שסירב למסור לידיהם בני ערובה. בד בבד רוכזו יהודי הכפר בגטו שהוקם בו, בו הועסקו בעבודות כפייה.

בסוף קיץ 1941 גורשו יושבי הגטו שבכפר לגטו שרובקה, ובסתיו 1942 נרצחו שם עם יתר יהודי המקום.

==קישורים חיצוניים==
* 
* [http://data.jewishgen.org/wconnect/wc.dll?jg~jgsys~community~-1043042 קוסוהירקה] באתר JewishGen

קטגוריה:מחוז חמלניצקי: עיירות יהודיות
פראשקה

פראשקה (בפולנית: Praszka) היא עיירה במחוז אולסנו שבפרובינציית אופולה בפולין, בה התקיימה עד השואה קהילה יהודית.

==תולדות היישוב==
פראשקה נזכרת לראשונה בשנת 1260, ובשנת 1392 הוענקו לה זכויות עיר. בשל מיקומה על קו הגבול בין ממלכת פולין ובין שלזיה, הפכה העיירה למרכז סחר אזורי.

בשנת 1870 ניטלו מהיישוב זכויותיו העירוניות, בעקבות מרד ינואר, ואלה הושבו לו בשנת 1919, תחת שלטון הרפובליקה הפולנית השנייה.

==יהודי פראשקה==
יהודים בבית העלמין היהודי בפראשקה
אנדרטה לזכר יהודי הקהילה וקהילות הסביבה שנרצחו בשואה ב[[בית העלמין קריית שאול בתל אביב]]
יהודים התיישבו בפראשקה בראשית המאה ה-17, ונטלו חלק פעיל במסחר שהתקיים ביישוב ודרכו. בשנת 1674 הוצאו להורג שני יהודים מהיישוב עקב עלילת דם.

בין מלחמות העולם נמנו בעיירה כ-1,000 יהודים, קרוב לרבע מתושביה, והתקיימה בה פעילות של המפלגות היהודיות השונות. בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות מצד שכניהם הפולנים.

עם כיבוש העיירה בראשית ספטמבר 1939 בידי הגרמנים, הוסב בית הכנסת המקומי למחסן פחם, הוחרם רכוש מיהודי היישוב, והם נחטפו לעבודות כפייה.

בסתיו 1940 רוכזו יהודי העיירה בגטו קטן שהוקם בה, אשר הוקף בגדר תיל. מספר יושביו הגטו הגיעו ל-כ-1,540 איש, ובהם פליטים רבים. מאות מיושבי הגטו שולחו בחורף 1941 למחנה עבודה בפשדמושצ'ה, בו הועסקו בתנאים קשים.

באוגוסט 1942 בוצעה בגטו שבעיירה אקציית חיסול. 27 יהודים נורו במקום, מספר בעלי מלאכה שעברו סלקציה שולחו לגטו לודז', וכל יתר היהודים שולחו למחנה ההשמדה חלמנו.

==קישורים חיצוניים==

* 
* [https://web.archive.org/web/20160731181945/http://moreshet.pl/he/node/876 פראשקה] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 

קטגוריה:אופולה (פרובינציה): יישובים
קטגוריה:קהילות יהודיות בפולין
קטגוריה:גטאות בפולין
קטגוריה:קהילות יהודיות שהושמדו בשואה
פשדבוז'

פשדבוז (בפולנית: Przedbórz; ידועה גם כפשדבורז) היא עיירה במחוז ראדומסק שבפרובינציית לודז' בפולין, על גדת נהר פיליצה, בה התקיימה עד השואה קהילה יהודית גדולה.

==תולדות היישוב==
פשדבוז' נזכרת לראשונה בשנת 1145, כיישוב בבעלות מנזר, ובשנת 1370 הוענקו לו זכויות עיר. בשנת 1638 פגעה בעיירה שרפה גדולה, ובשנת 1660 הוחרבה בידי גייסות האימפריה השוודית.

בחלוקת פולין השלישית בשנת 1795 הייתה העיירה ליישוב גבול בין שטחי פרוסיה ואוסטריה, ובשנת 1815 נכללה בשטחי פולין הקונגרסאית. במהלך המאה ה-19 הפכה העיירה למוקד תעשייה אזורי.

==יהודי פשדבוז'==
התיעוד הראשון לישיבת יהודים בעיירה הוא מסוף המאה ה-16.

מרבני העיירה היה ר' נתן נטע אייבשיץ - בן אחיו של ר' יהונתן אייבשיץ.

מתחילת המאה ה-19 הפכה העיירה למרכז חסידי חשוב. פה נולד ר' יעקב יצחק מפשיסחה ("היהודי הקדוש") לאביו ר' אשר שהיה מגיד בעיירה. בעיירה נוסדה חסידות פשדבורז' על ידי ר' ישעיה מפשדבוז', שנולד בשנת תקי"ח (1758). הוא שימש כאדמו"ר בעיירה החל מפטירת רבו ("החוזה מלובלין") בשנת תקע"ה (1815). החסידות התקיימה עד ימי השואה. 

בין מלחמות העולם נמנו בעיירה כ-4,500 יהודים מתוך כ-5,800 תושבים, והתקיימה בה פעילות של המפלגות הציוניות ושל אגודת ישראל. בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות מצד שכניהם הפולנים.

[[אנדרטה לזכר יהודי פשדבוז' שנספו בשואה, בבית העלמין בחולון]]
עם פרוץ מלחמת העולם השנייה נמלטו מהעיירה רבים מיהודיה, ונותרו בה כ-2,800 יהודים. עם כניסת הגרמנים אליה, רצחו בה יהודים באופן אקראי, וחטפו גברים יהודים לעבודות כפייה שכללו בניית גשר על הפיליצה וחציבת אבנים. 

בתחילת 1940 רוכזו יהודי העיירה בגטו שהוקם בה, אשר שעריו ננעלו בשלהי 1941. עם הגעת פליטים יהודים לגטו, הגיע מספר יושביו באביב 1942 לכ-4,300 איש.

ב-9 באוקטובר 1942 גורשו כל יושבי הגטו שבעיירה לגטו ראדומסק, ומשם שולחו כעבור יומיים למחנה ההשמדה טרבלינקה. את בית העלמין היהודי בעיירה הרסו הגרמנים, וריצפו במצבותיו את מדרכות היישוב.

לאחר השואה שבו לעיירה 9 יהודים, ששרדו את המלחמה במקומות מסתור. כולם נרצחו כעבור זמן מה בידי פולנים לאומנים, ובכך באה כליה מוחלטת על היישוב היהודי בעיירה.

==קישורים חיצוניים==

* 
* 
* [https://web.archive.org/web/20160801042941/http://moreshet.pl/he/node/890 פשדבוז'] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 

==הערות שוליים==

קטגוריה:לודז' (פרובינציה): יישובים
קטגוריה:לודז' (פרובינציה): עיירות יהודיות
קטגוריה:גטאות בפולין
קטגוריה:קהילות יהודיות שמונצחות בבית העלמין הדרום
מל רוזנברג

מל רוזנברג (נולד ב-12 בנובמבר 1951) הוא פרופסור למיקרוביולוגיה החוקר את תחום הריחות בכלל והבאשת בפרט באוניברסיטת תל אביב וב-HIT מכון טכנולוגי חולון.

== ביוגרפיה ==
מלווין רוזנברג נולד בויניפג שבקנדה וגדל באוטווה. עלה לישראל ב-1969 וקיבל את תואר הבוגר מן האוניברסיטה העברית ב-1973. את תואר המוסמך (1975) והדוקטור (1982) שלו בנושא מיקרוביולוגיה של הנפט תחת הנחייתו של יוג'ין רוזנברג ודוד גוטניק הוא קיבל באוניברסיטת תל אביב. המאמר שלו מ-1980 בנושא הידבקות של חיידקים לטיפות הנפט נהיה למצוטט ביותר בשנת 1991 בעקבות מלחמת המפרץ.

המשך עבודתו נערך גם כן באוניברסיטת תל אביב בפקולטה לרפואה ורפואת שיניים יחד עם השיתופים באוניברסיטאות בחו"ל כמו אוניברסיטת רוצ'סטר, אוניברסיטת פנסילבניה, הקולג' האוניברסיטאי של לונדון ואוניברסיטת טורונטו.

בעקבות התעניינותו בתחום הבאשת מאז אמצע שנות ה-80 פותחו במעבדתו תכשירים דו-שלביים לשטיפת פה והוא אחראי גם על פטנט התכשיר שמטפל בריח מן הנעליים, דאודורנט הניתן לשימוש במקלחת ותשלובת נגד ריח חיידקי. בעקבות מחקרו פותח מד באשת על סמך תרכובות גופרית הקשורות למחלה.

== תחומי עיסוק נוספים ==
פרט להיותו חוקר מצליח הוא גם נודע בתור נגן וזמר ג'אז וכותב ספרי ילדים. מייסד ממשק Ourboox המאפשר לפרסם ברשת ספרי תמונות דיגיטליים.

ב-1996 יצא הספר "חיידקים מיליון עד יום ראשון" בהוצאת רמות-אוניברסיטת תל אביב. 

ב-2011 יצא הספר "בנצי הקיפוד" בהוצאת צבעונים. 

== משפחתו ==
נשוי לשולמית ספיר-נבו, משוררת וסופרת. לזוג שני ילדים, אסיף והדר.

== פרסומיו ==
במהלך עבודתו פרסם מספר מאמרים, כמו כן יחד עם החוקר אנטון אמאן היה עורך מגזין לחקר מערכת הנשימה עד לפרישתו מן התפקיד ב-2013
ספרו:
* "The Science of Bad Breath", סיינטיפיק אמריקן, 2002

== קישורים חיצוניים ==

* 
* 
* 

== הערות שוליים ==

קטגוריה:מיקרוביולוגים ישראלים
קטגוריה:ישראלים ילידי קנדה
קטגוריה:סגל אוניברסיטת תל אביב: רפואה
קטגוריה:סגל המכון הטכנולוגי חולון HIT
קטגוריה:ריח
קטגוריה:עולים בשנות ה-1960
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת תל אביב
קטגוריה:ממציאים ישראלים
קטגוריה:יזמים ישראלים
קטגוריה:סופרי ילדים ונוער ישראלים
קטגוריה:ישראלים שנולדו ב-1951
שוט מכונן

ראש בניין בית-משפט.
שוט מכונן (באנגלית: Establishing Shot), בהפקת קולנוע וטלוויזיה, נועד על מנת לבסס את ההקשר של הסצנה על ידי הצגת היחסים בין הדמויות החשובות שבסצנה או חפצים. בדרך כלל, שוט זה הוא לונג שוט או אקסטרים לונג שוט בתחילת הסצנה, המציין את המקום, ולעיתים גם את הזמן, שבו מתרחשת הסצנה.

שוטים מכוננים היו נפוצים מאוד בעידן הזהב של הוליווד, יותר ממה שהם כיום. יוצרי הסרטים של היום נוטים לדלג על שוטים מכוננים, כדי להעביר את הסצנה מהר יותר. בנוסף, האופי האקספוזיציאלי של השוט (כמתואר לעיל) עלול להיות לא מתאים לסצנות בסרטי תעלומות, שבהן באופן מכוון פרטים מסוימים מטושטשים או נשארים בחוץ.

==שימוש בשוטים מכוננים==
===מקום===
שוטים מכוננים עשויים להשתמש באתרים מפורסמים כדי לציין את העיר שבה מתרחשת הפעילות, או שאליה עברה הפעילות, כגון הפרנזהטורם עבור ברלין, האמפייר סטייט או פסל החירות עבור ניו יורק, הלונדון איי או הביג בן עבור לונדון, בית האופרה של סידני עבור סידני, מגדל אייפל עבור פריז, הסטריפ עבור לאס וגאס, או גשר זאקים עבור בוסטון.

===זמן===
לפעמים, יש צורך להדריך את הצופים, על מנת להיטיב את הבנתם של ההתרחשויות. לדוגמה, שוט חיצוני של בניין בלילה, ואחריו שוט פנים של אנשים מדברים – הדבר מרמז כי השיחה מתרחשת בשעת לילה בתוך אותו מבנה; זאת בעוד למעשה, השיחה עשויה הייתה להיות מצולמת בסטודיו שנמצא רחוק מהמיקום בו לכאורה מתקיימת השיחה, וזאת בשל אילוצי תקציב, היתרים או מגבלות זמן.

===מערכת יחסים===
שוט מכונן עשוי להיות לונג שוט של חדר, המציג בו-זמנית את כל הדמויות בסצנה מסוימת. לדוגמה, סצנה על רצח באולם הרצאות במכללה – עשוי להתחיל עם שוט שמראה את החדר כולו, לרבות המרצה, וכל תלמידיו אשר רושמים הערות. גם בצילום תקריב ניתן להשתמש בתחילת סצנה, על מנת לבסס את הרקע להתרחשויות שיקרו (כגון, בסצנת הרצאה באולם, שוט של עיפרון במהלך כתיבת הערות).

===קונספט===
שוט מכונן עשוי גם לבסס קונספט, ולא מיקום במרחב או בזמן. לדוגמה, פתיחה עם שוט של אימון באמנות לחימה מבסס את הנושא של אמנויות לחימה. גם שוט של גשם מטפטף יכול להיות שוט מכונן. יוצרי הקולנוע מתכתבים עם קהל הצופים שלהם, באמצעות שימוש ברקע התרבותי-הקולנועי המשותף להם.

==הערות שוליים==

קטגוריה:טלוויזיה: תוכן
קטגוריה:מינוחים בקולנוע
ג'ורג' טאון (מלזיה)

ג'ורג' טאון (במלאית ובאנגלית: George Town) היא בירת מדינת פננג שבמלזיה. ג'ורג' טאון שוכנת על האי פננג במצר מלאקה, מול חופי חצי האי המלאי. נכון ל-2015 אוכלוסיית המטרופולין של ג'ורג טאון מונה כ-2 וחצי מיליון תושבים.

בשנת 2008 צירף אותה ארגון אונסק"ו לרשימת אתרי המורשת העולמית יחד עם העיר מלאקה כ"ערים היסטוריות במצרי מלאקה", הודות לאדריכלות המגוונת והעשירה שבה.

מקדש סיני בג'ורג טאון

==היסטוריה==
ב-1786 סולטנות קדה מסרה לפרנסיס לייט, סוחר ונציג חברת הודו המזרחית הבריטית, את האי פננג, בתקווה שהבריטים יעניקו הגנה לסולטנות מפני סיאם. ב-11 באוגוסט 1786 לייט ייסד בפינה הצפון-מזרחית של האי את מבצר קורנווליס. בשנים שלאחר מכאן החלה להתהוות התיישבות סביב המבצר שקיבלה את השם ג'ורג' טאון, על שמו של ג'ורג' השלישי, מלך הממלכה המאוחדת. במהלך המאה ה-19 ג'ורג' טאון הפכה למרכז הכלכלי של צפון מלזיה.

ב-1 בינואר 1957, אליזבת השנייה, מלכת הממלכה המאוחדת, העניקה לג'ורג' טאון מעמד רשמי של עיר. ב-1974 העיר ג'ורג' טאון אוחדה עם המועצה הכפרית שכללה את שאר חלקי האי פננג ולכדי מועצה עירונית אחת בשם פולאו פיננג, שחופפת לכלל האי. ב-2015 המועצה העירונית קיבלה מעמד רשמי של עיר.

==חינוך==
בעיר פועלים מספר מוסדות להשכלה גבוהה, בהם אוניברסיטת המדעים מלזיה (Universiti Sains Malaysia).

==תחבורה==
את ג'ורג' טאון משרת נמל התעופה הבינלאומי פננג, הנמצא במרחק של כ-15 קילומטרים דרומית לה.

שני גשרים מקשרים את פננג לסברנג פראי (החלק היבשתי של מדינת פננג): גשר פננג וגשר פננג השני. האחרון, שנפתח ב-2014, הוא הגשר הארוך ביותר בדרום-מזרח אסיה. מלבד הגשרים יש קו מעבורת הפועל בין ג'ורג' טאון ובין העיירה בטרוורת' (Butterworth) בסברנג פראי.

==ערים תאומות==
* 
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:מלזיה: אתרי מורשת עולמית
קטגוריה:מלזיה: ערים
קטגוריה:ערי בירה של יחידות מנהליות
קטגוריה:יישובים שהוקמו ב-1786
קטגוריה:אסיה: ערי נמל
קטגוריה:האוקיינוס ההודי: ערי נמל
מידלמארץ' (סדרת טלוויזיה)

מידלמארץ (באנגלית: Middlemarch) הוא עיבוד טלוויזיוני משנת 1994 לרומן באותו שם שיצא לאור ב-1871 מאת הסופרת האנגלייה ג'ורג' אליוט. הסדרה שהופקה על ידי ה-BBC כוללת 7 פרקים, וזהו העיבוד השני של הרומן שנעשה לטלוויזיה. את הסדרה ביים אנתוני פייג ואת התסריט כתב אנדרו דייוויס. בתפקידים הראשיים מופיעים ג'ולייט אוברי, רופוס סוול, דאגלס הודג' ופטריק מאלהייד.

==תקציר עלילה==
דורותיאה ברוק (ג'ולייט אוברי) מעוניינת להגשים את עצמה תוך כדי שיתוף בחייו האינטלקטואליים של בעלה, הכומר אדוארד קאזובון (פטריק מאלהייד), שגילו כפול מגילה. הנישואים מתגלים כלא מספקים לגבי שניהם, והם מסתיימים במותו הבלתי צפוי של קאזובון. פגישתה של דורותיאה עם ויל לאדיסלו (רופוס סוול) מובילה לסיבוכים נוספים.

פירוט העלילה ראו בערך "מידלמארץ'".

==צוות השחקנים==
* ג'ולייט אוברי - דורותיאה ברוק
* פטריק מאלהייד - הכומר אדוארד קזובון
* רופוס סוול - ויל לדיסלו
* דאגלס הודג' - ד"ר טרשיוס לידגייט
* רוברט הארדי - ארתור ברוק
* קרוליין הארקר - סיליה ברוק
* ג'וליאן וודהאם - סר ג'יימס צ'טאם
* אליזבת ספריגס - גברת קדוואלאדר
* ג'ונתן פירת' - פרד וינסי
* טרווין מק'דואל - רוזמונד וינסי
* רייצ'ל פאוור - מרי גארת'
* פיטר ג'פרי - מר בולסטרוד
* רוזמרי מרטין - גברת בולסטרוד
* פם פריס - גברת דולופ
* קלייב ראסל - קיילב גארת'
* ז'קלין טונג - גברת וינסי
* סיימון צ'נדלר - מר פרברת'ר
* אמילי ווף - משרתת של לידגייט

==פרסים==
* פרס באפט"א לטלוויזיה - השחקנית הטובה ביותר (ג'ולייט אוברי), האיפור הטוב ביותר, המוזיקה המקורית הטובה ביותר
* פרס Broadcasting Press Guild - השחקנית הטובה ביותר (ג'ולייט אוברי)
* Writers' Guild of Great Britain - סדרת הדרמה הטובה ביותר
* פרס מועדון הטלוויזיה והרדיו - תוכנית ה-BBC של השנה

==קישורים חיצוניים==

* [http://www.bbc.co.uk/programmes/p00tckx3 הסדרה "מידלמארץ'"] באתר BBC

קטגוריה:סרטים מבוססי ספרים
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סרטים באנגלית
קטגוריה:סרטי 1994
קטגוריה:סדרות דרמה בריטיות
פרס הרברנד

פרס הרברנד עבור תרומה ייחודית לחשיבה אוטומטית (באנגלית: Herbrand Award) הוא פרס המוענק על ידי Conference on Automated Deduction (.CADE inc). הפרס ניתן לאדם או קבוצה עבור תרומה חשובה להוכחת משפט אוטומטיות. הפרס נקרא על שם המדען הצרפתי ז'אק הרברנד ומוענק בכנס CADE או IJCAR. גובה הפרס המוענק הוא כאלף דולרים אמריקנים. הפרס מוענק לאחר הצבעה של נאמני CADE וזוכי העבר.

==זוכי הפרס==
* 1992: לארי ווס
* 1994: וודי בלדסו
* 1996: ג'ון אלן רובינסון
* 1997: וו ונג'ון
* 1998: ג'רארד היוט
* 1999: רוברט אס. בוייר וג'יי. סטרות'ר מור
* 2000: ויליאם מקיואן
* 2001: דונלד לאבלנד
* 2002: מארק סטיקל
* 2003: פיטר אנדרוס
* 2004: הארלד גנזינגר
* 2005: מרטין דייוויס
* 2006: וולפגנג ביבל
* 2007: אלאן באנדי
* 2008: אדמונד קלארק
* 2009: דיפאק קאפור
* 2010: דייוויד פלאיסטד
* 2011: נחום דרשוביץ
* 2012: מלווין פיטינג
* 2013: גרג נלסון
* 2014: רוברט קונסטבל
* 2015: אנדריי וורונקוב
* 2016: זהר מנה וריצ'רד וולדינגר
* 2017: לורנס פאולסון
* 2018: ברונו בוכברגר
* 2019: ניקולאי ביורנר ולאונרדו דה מורה
* 2020: פרנץ באדר
* 2021: טוביאס ניפקאו
* 2022: נטראג'אן שנקר

==קישורים חיצוניים==
* 
* [http://www.cadeinc.org/Herbrand-Award דף הזוכים באתר CADE]

*
הרברנד
גביע אוקיאניה לאומות 2016

גביע אוקיאניה לאומות 2016 נערך בחודש מאי ויוני 2016 בפפואה גינאה החדשה, היה הטורניר ה-10 של גביע אוקיאניה לאומות בכדורגל. התחרות נוהלה על ידי קונפדרציית הכדורגל של אוקיאניה, הגוף המנהל של הכדורגל באוקיאניה. התחרות התקיימה באצטדיון סר ג'ון גויס בפורט מורסבי.

נבחרת ניו זילנד, אשר ניצחה בתחרות, השתתפה בגביע הקונפדרציות 2017 ושלוש הקבוצות הראשונות בכל בית השתתפו בסיבוב המוקדמות השלישי להעפלה למונדיאל 2018.

==משחקי הטורניר==
===שלב הבתים===
====בית א'====

====בית ב'====

===שלב הנוקאאוט===

הגמר

קטגוריה:גביע אוקיאניה לאומות
קטגוריה:תחרויות כדורגל ב-2016
קטגוריה:פפואה גינאה החדשה: כדורגל
וילם לודייזן

וילם לודייזן (בהולנדית: Willem Johannes Lodeizen; 1909 – 1977) היה פעיל המחתרת ההולנדית בתקופת מלחמת העולם השנייה וחסיד אומות העולם.

==פועלו בשנות השלושים==
דרך פעילותו במפלגה הסוציאל-דמוקרטית ההולנדית באמסטרדם הכיר לודייזן יהודים רבים שפעלו במסגרות סוציאליסטיות כמותו או אהדו את הרעיון הסוציאליסטי. בשנות השלושים היה לודייזן אנטי פשיסט נלהב.

==פעילותו בתקופת השואה להצלת יהודים==
לאחר כיבוש הולנד בידי הגרמנים במאי 1940 הצטרף לודייזן למספר תנועות מקומיות במסגרת המחתרת האנטי נאצית בהולנד. הוא ארגן קרן לתמיכה ביהודים שאיבדו את מקומות עבודתם וכן לתמיכה בקרבנות שנפגעו על ידי הנאצים לאחר השביתה של פברואר 1941 . לודייזן ארגן מקום מסתור למספר יהודים וליווה אותם באופן אישי למקומות מסתור, תוך סיכון עצמי. רק חלק מהיהודים שהסתיר וילם שרדו בשואה.

בנובמבר 1943 נעצר לודייזן בעקבות הלשנה. הוא נשלח למחנה הריכוז פיכט ובמאי 1944 גורש לדכאו. באפריל 1945 שוחרר על ידי בעלות הברית.

==לאחר המלחמה==
לאחר המלחמה התגורר לודייזן בפוטן היה פעיל בעמותה בשם : "1940-1945" (stichting 1940-45) אשר מטרותיה היו לספק צרכים בסיסיים וכספיים למשפחות, לקבוצות וליחידים שתרמו לשחרור ולהתנגדות לכיבוש. באותה תקופה לודייזן עבד למען קרבנות מלחמה ואוכלוסיות במצוקה.

==הנצחה==
יוליאנה, מלכת הולנד, העניקה לווילם לודייזן את עיטור צלב ההתנגדות ההולנדי על פועלו בתקופת מלחמת העולם השנייה.

בשנת 1982 העניק לו יד ושם את אות חסיד אומות העולם.

== ראו גם ==
יאן ואלטייה דה-רו

==קישורים חיצוניים==
* [https://righteous.yadvashem.org/?search=Lodeizen&searchType=righteous_only&language=en&itemId=4043346&ind=0 סיפורו של וילם לודייזן], באתר יד ושם .
* [http://leiden.courant.nu/issue/NLC/1976-12-20/edition/0/page/6 כתבה בעיתון הולנדי אודות לודייזן]

קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:אסירים במחנה הריכוז דכאו
קטגוריה:חברי המחתרת ההולנדית
קטגוריה:הולנדים שנולדו ב-1909
קטגוריה:הולנדים שנפטרו ב-1977
דל דיילי

דל ל. דיילי (באנגלית: Dell L. Dailey) הוא לוטננט גנרל בדימוס בצבא ארצות הברית שפיקד בין היתר על פיקוד המבצעים המיוחדים המשולבים. לאחר שחרורו שימש כמתאם הלוחמה בטרור במחלקת המדינה.

==קריירה צבאית==
דיילי נולד וגדל בעיירה פלאנדרו, דרום דקוטה. הוא החל את דרכו בצבא ארצות הברית עם הרשמו למכללה הצבאית ווסט פוינט. לאחר שסיים את חוק לימודיו ב-1971, והוסמך כקצין בדרגת לוטננט התגייס לצבא והשלים קורס סיירים, הסמכה כצנחן והכשרה כטייס מסוקים. כקצין צעיר שירת ברגימנט הריינג'רס ה-75 אולם את עיקר שירותו עשה כטייס וכמפקד ברגימנט האווירי למבצעים מיוחדים ה-160. דיילי לחם במלחמת המפרץ כמפקד החטיבה האווירית למבצעים מיוחדים 160, תוך שהוא מתעקש אישית לפקד על מבצעי עומק שביצעה החטיבה. בהמשך שימש דיילי בשורת תפקידי מטה ופיקוד בפיקוד המבצעים המיוחדים עד אשר בשנת 2001 מונה למפקד מפקד פיקוד המבצעים המיוחדים המשולבים, ופיקד עליו בין היתר במבצע אנקונדה. בשנת 2007 פרש מן השירות הצבאי ושימש כמתאם הלוחמה בטרור במחלקת המדינה עד לשנת 2009.

==לקריאה נוספת==
* שון ניילור "יום שלא טוב למות בו", תל אביב: המכללה הבין-זרועית לפיקוד ולמטה - המכון - לחקר הטקטיקה, הוצאת משרד הביטחון, 2007.

==קישורים חיצוניים==

* .

==הערות שוליים==

קטגוריה:גנרלים בצבא ארצות הברית
קטגוריה:מפקדי פיקוד המבצעים המיוחדים המשולבים
קטגוריה:טייסי צבא ארצות הברית
קטגוריה:בוגרי האקדמיה הצבאית של ארצות הברית
קטגוריה:בוגרי אוניברסיטת שיפנסבורג
קטגוריה:הריינג'רס
קטגוריה:מעוטרי מדליית האוויר
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1949
ריימונד תומאס

ריימונד א. תומאס השלישי (באנגלית: Raymond A. Thomas III) הוא גנרל בדימוס בצבא ארצות הברית שפיקד על פיקוד המבצעים המיוחדים.

==קריירה צבאית==
תומאס החל את דרכו בצבא ארצות הברית עם הרשמו למכללה הצבאית ווסט פוינט. לאחר שסיים את חוק לימודיו ב-1980, והוסמך כקצין בדרגת לוטננט התגייס לצבא ועבר הכשרה כלוחם, קורס קציני חי"ר, קורס סיירים והסמכה כצנחן. תומאס שירת כמפקד מחלקה ברגימנט הריינג'רס ה-75 ופיקד עליה במבצע זעם דחוף, במהלכו הוצנח גדודו במטרה לתפוס שטחי מפתח ובהם שדה התעופה ריו-אטו. כמפקד פלוגה בריינג'רס צנח תומאס בראש אנשיו במבצע מטרה צודקת, במטרה לכבוש שטחי מפתח חיוניים. בהמשך עבר את מסלול ההכשרה של הכוחות המיוחדים של צבא ארצות הברית, שימש כמפקד צוות, כקצין מבצעים וכמפקד פלגה בכוח דלתא ולחם במלחמת המפרץ. במלחמת אפגניסטן שימש כמפקד גדוד הריינג'רס ה-3. בתפקידו הבא שימש כסגן מפקד דיוויזיית השריון ה-1 בעיראק. לאחר מכן שימש כסגן מפקד פיקוד המבצעים המיוחדים המשולבים וכאחראי המבצעים המיוחדים של נאט"ו וארצות הברית באפגניסטן. בתפקידו הבא הושאל ל-CIA ושימש כמנהל שותף לסוגיות צבאיות. לאחר מכן מונה בשנת 2014 כמפקד פיקוד המבצעים המיוחדים המשולבים. במרץ 2016 מונה למפקד פיקוד המבצעים המיוחדים ושירת בתפקיד עד פרישתו מהצבא במרץ 2019.

==קישורים חיצוניים==

==הערות שוליים==

קטגוריה:גנרלים בצבא ארצות הברית 
קטגוריה:הכוחות המיוחדים של צבא ארצות הברית
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:אמריקאים מעוטרי אות לגיון ההצטיינות
קטגוריה:מפקדי פיקוד המבצעים המיוחדים המשולבים
קטגוריה:מפקדי פיקוד המבצעים המיוחדים
קטגוריה:הריינג'רס
קטגוריה:אנשי ה-CIA
קטגוריה:בוגרי האקדמיה הצבאית של ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1958
ישראל בויום

ישראל בויום (נולד בשנת 1970) הוא מנטליסט ואמן חושים ישראלי.

== ביוגרפיה ==
בויום, נולד בבאר שבע, בן למאיר ולזיווה לבית דוד, משפחת קוסמים בת ארבעה ילדים. מגיל צעיר מאוד התלווה לאביו הקוסם, מאיר, בהופעותיו. בהיותו בן חמש הפתיע את אביו כשהציג בפניו כמה להטוטים. בעיתונות התפרסם כקוסם הצעיר ביותר בארץ. הוא שירת בצה"ל כקוסם הראשון בתולדותיו, כמנחה וכאקורדיוניסט בשירה בציבור. בסיום השירות עבר להתגורר באילת ועבד כקוסם ברשת המלונות "ישרוטל" והופיע ברחבי העיר. 

משנת 1995 ועד 2006 היה בויום בעל טור קבוע בעיתון "פנאי פלוס", בתחום הקסמים, חידות היגיון ומשחקי חשיבה. הוא השתתף בהפקה ובכתיבה של התוכנית "פוקר פייס" והיה בעל חברה "לצאת מהקופסה".

בויום שהחל כקוסם התפתח לכיוון של מנטליסט, משלב בהופעותיו קריאת מחשבות, אינטואיציה ושיטות פסיכולוגיות וטכניקות של מנטליזם, קריאה קרה, תורת הפנים, שפת גוף ועוד. הוא מופיע ברחבי הארץ ובעולם וכן בתוכניות טלוויזיה ובאירועים בתחום המנטליזם בלבד.

בשנים האחרונות הוא מופיע רבות ברומניה.

== טלוויזיה ==
* החופשה המושלמת

== עיסוקים נוספים ==
בויום משמש כמנטור ומלווה אישי לחברות, לאנשי עסקים ולאנשים פרטיים.

== ספרים שכתב ==
* זה סוד הקסם, 1999, לימוד קסמים לילדים
* קסמים ומדע, 2006, לימוד קסמים לבני נוער

== קישורים חיצוניים ==
* 

* 

== הערות שוליים ==

קטגוריה:קוסמים ישראלים
קטגוריה:מנטליסטים ישראלים
קטגוריה:באר שבע: אישים
קטגוריה:ישראלים שנולדו ב-1970
איילת ריפס

איילת ריפס (נולדה ב-12 במרץ 1978) היא מפיקה, תסריטאית, ובמאית ישראלית. חברת ועד העמותה של התיאטרון הארצי לילדים ונוער. 

==ביוגרפיה==
ב-2009 הפיקה את המחזמר "ר' הרש'ל" בהשתתפות חנן לדרמן, והשתתפה בהפקת המחזמר "הרשל'ה 2 - כשהרשל'ה פגש את טופל'ה" שכתב וביים מנחם גולן והפיק אלי מנדל.

ב-2010 הפיקה את המחזמר "מוטל בן פייסי החזן" שעיבד מנחם גולן וביימה אורית אוליאל. בתפקידים הראשיים שיחקו חנן לדרמן ואברי ארבל.

ב-2011 כתבה את המחזמר "מוטי חלומותי" שביים קלוד דדיה. המחזמר היה מעין עיבוד של "מוטל בן פייסי החזן" ושיחקו בו נתי רביץ, חנן לדרמן, גיל קפטן ואברי ארבל.

ב-2012 השתתפה (לצד תיאטרון תאיר) בהפקת המחזמר "מערת החכמולוגים" שכתבו יוני זיכהולץ ושי להב וביים קלוד דדיה. במחזמר שיחקו בין השאר אסי צובל, אבישי שטרית, אביתר לזר, לירן קנטרוביץ', פז פרל, אברי ארבל ורועי אדרי.

ב-2013 הפיקה וניהלה אמנותית את המחזמר "שומר הסיפורים" שכתב שולי רנד וביימה שירה קצנלנבוגן. במחזמר שיחקו אסי צובל, אבישי שטרית ואברהם סלקטר, והשתתפו בו גם ישי לפידות ולהקת "בובה מעיישס". להצגה זו ייעץ אומנותית משה קפטן.

באותה שנה הפיקה וניהלה אומנותית את ההצגה "כמעט שבת" שכתבה נוגה אלגום וביים קלוד דדיה. בהצגה השתתפו שירה קצנלנבוגן, גלי הראל, ליאת צדוק, בת אל דלומי ושרה אגמון.

ב-2014 הפיקה וניהלה אמנותית את המחזמר "שבט אחים" שכתב אסף אשתר וביים ירון כפכפי. במחזמר שיחקו אסי צובל, אבישי שטרית, גל בן ארצי ויאיר מוסל.

ב-2015 הפיקה וניהלה אומנותית את המחזמר "יוסל'ה קמצן קדוש" שכתב שי להב וביים אורי אומנותי. במחזמר השתתפו יעקב כהן, עודד מנשה, אסי צובל, אבישי שטרית ומתן צור.

ב-2016 הפיקה וניהלה אומנותית את המחזמר "שער הזהב" שכתב וביים ירון כפכפי. במחזמר השתתפו שולי רנד, אלי יצפאן, אסי צובל, אבישי שטרית, ואמיר שמחוני.

==קישורים חיצוניים==
* [http://www.arips.co.il האתר של ריפס הפקות]
* [http://tarbut613.wix.com/yosale אתר המחזמר יוסל'ה קמצן קדוש]
* 
* 
* 
* 

==הערות שוליים==

קטגוריה:חוזרות בתשובה
קטגוריה:תסריטאיות ישראליות
קטגוריה:תסריטאים ישראלים
קטגוריה:מפיקות תיאטרון ישראליות
קטגוריה:מפיקי תיאטרון ישראלים
קטגוריה:מחזאיות ישראליות
קטגוריה:מחזאים ישראלים
קטגוריה:במאיות ישראליות
קטגוריה:במאים ישראלים
קטגוריה:ישראליות שנולדו ב-1978
קטגוריה:ישראלים שנולדו ב-1978
קאן (כדורגל)

מועדון הכדורגל קאן (בצרפתית: Association Sportive de Cannes Football), המכונה בקיצור קאן, הוא מועדון כדורגל מהעיר קאן שבצרפת, המשחק בליגה הצרפתית הרביעית. אצטדיון הבית של הקבוצה הוא אצטדיון פייר דה קוברטן, שמכיל כ-16,000 מקומות ישיבה.

המועדון נוסד בשנת 1902, והיה ממייסדי ליגת העל הצרפתית בכדורגל בשנת 1932. באותה שנה זכתה הקבוצה בתואר המשמעותי היחיד שלה עד כה, הגביע הצרפתי. הקבוצה שיחקה לאחרונה בליגה הבכירה בעונת . בשנות ה-90 הצליחה הקבוצה להעפיל פעמיים לגביע אופ"א, והצמיחה שחקנים מובילים בצרפת כמו זינדין זידאן, פטריק ויירה, יוהאן מיקו, סבסטיאן פריי, ז'ונתן זבינה וגאל קלישי.

== היסטוריה ==
מועדון הספורט קאן נוסד רשמית ב-4 באוגוסט 1902 על ידי הרברט לאו האנגלי, שנבחר לנשיא הקבוצה הראשון, וקבוצת חברים. בתחילה, בנוסף לכדורגל, החזיק המועדון קבוצות שחייה תחרותית ואתלטיקה. עד לשנת 1905, מדי המועדון היו בצבעי שחור-כחול, עד ששינו את צבעיהם לצבעים הנוכחיים - אדום ולבן - בעקבות איחוד עם מועדון ספורט נוסף שפעל בעיר. מועדון הכדורגל של קאן החל להתחרות בליגה מחוזית שבהשגחתה של התאחדות הכדורגל הצרפתית בשנת 1920, בהובלתו של סוחר רהיטים מקומי בשם לואיס גרוסו. שנה אחר כך, חנכה הקבוצה אצטדיון עירוני חדש, בניצחון 4-0 על אספניול במשחק ידידות. 

ביולי 1930, נערכה הצבעה בהתאחדות הכדורגל בה הוחלט על הקמת ליגת כדורגל מקצוענית. קאן הייתה מהמצטרפות הראשונות לליגה, וסיימה כסגנית האלופה בעונת , עונת הבכורה של ליגת העל הצרפתית בכדורגל.ב-24 באפריל 1932 זכתה הקבוצה לראשונה בתולדותיה בגביע הצרפתי, לאחר שגברה 1-0 במשחק הגמר על ראסינג רוביי באצטדיון האולימפי איב-דו-מנואר.

בעונת ירדה הקבוצה לראשונה לליגת המשנה. למעט בעונת , קאן לא שבה לליגה הבכירה עד לעונת . לאחר עונות ספורות במרכז הטבלה, הפתיעה הקבוצה, בכיכובם של זינדין זידאן הצעיר ולואיס פרננדס, בעונת כשסיימה במקום הרביעי בליגה. 

בעונת השתתפה הקבוצה לראשונה בגביע אופ"א, והודחה בסיבוב השני לאחר הפסד לדינמו מוסקבה. במקביל, סבלה הקבוצה מעונה חלשה מאוד בליגה, וירדה לליגת המשנה. בעקבות הירידה עזבו את הקבוצה שחקנים רבים, כולל זידאן, ולואיס פרננדס פרש ועבר לתפקיד מאמן הקבוצה. פרננדס העלה את קאן בחזרה לליגה הבכירה תוך עונה אחת בלבד, ובעונת הצעיד אותה למקום השישי בליגה הבכירה, ולהשתתפות שנייה בתולדותיה בגביע אופ"א. באותה עונה שיחק בשורותיה הקשר הישראלי, טל בנין. קאן פתחה את משחקיה האירופיים בעונת כשהדיחה פנרבחצ'ה הטורקית עם ניצחון 9-1 בסיכום שני המשחקים, אך הודחה סיבוב אחד בלבד מאוחר יותר על ידי אדמירה ואקר האוסטרית.

קאן שרדה בליגה הבכירה עד לעונת , בסיומה ירדה הקבוצה לליגת המשנה ומאז לא שבה לליגה הבכירה. החל משנת 2004 הקבוצה חדלה להיות קבוצה מקצוענית, הדרדרה במורד הליגות בצרפת, ובעונת הצליחה לעלות ליגה (לראשונה מאז 1993) ולהשתתף בליגה החמישית.

בסיום עונת 2022-2023 העפילה קאן לליגה הרביעית.

== תארים ==
;הגביע הצרפתי
* מקום ראשון (1): 

;הליגה הצרפתית
* מקום שני (2): 

== שחקנים בולטים ==

==קישורים חיצוניים==

* 

*
קטגוריה:קבוצות כדורגל צרפתיות
קטגוריה:קבוצות כדורגל שהוקמו ב-1902
רוברט נלר

רוברט ב. נלר (באנגלית: Robert B. Neller ; נולד ב-9 בפברואר 1953) הוא גנרל אמריקאי בדימוס שכיהן כמפקד ה-37 של חיל הנחתים של ארצות הברית.

==ביוגרפיה==
נלר נולד בבסיס הצבאי קאמפ פולק שבלואיזיאנה וגדל באיסט לאנסינג שבמישיגן. הוא בנם של דודי ורוברט. אביו שירת בצבא ארצות הברית. 

לאחר שסיים את לימודי התואר הראשון באוניברסיטת וירג'יניה התגייס בשנת 1975 לחיל הנחתים למסלול קצונה ישיר. במסגרת מסלול זה עבר נלר הכשרה כלוחם וקורס קציני חי"ר. נלר שימש כמפקד מחלקה בגדוד השלישי שברגימנט הנחתים הרביעי של דיוויזיית הנחתים השלישית. שימש מפקד פלוגה בגדוד הראשון של דיוויזיית הנחתים הראשונה. בשנים 1988–1990 שימש מפקד כוח מאבטחים של הנחתים בפנמה והשתתף במבצע מטרה צודקת.

ביולי 1991 מונה למפקד גדוד החי"ר המשוריין ה-3 של דיוויזיית הנחתים הראשונה, השתתף במבצע "השבת תקווה" בסומליה. ביוני 1993 מונה לסגן מפקד רגימנט הנחתים השביעי. לאחר מספר תפקידי מטה מונה ביוני 1998 למפקד רגימנט הנחתים השישי בדיוויזיית הנחתים השנייה ולאחר מכן מילא תפקידים במטה הדיוויזיה. ביולי 2002 מונה לראש מחלקת מבצעים במטה חיל הנחתים. 

ביוני 2007 מונה למפקד דיוויזיית הנחתים השלישית. באוגוסט 2009 מונה לנשיא אוניברסיטת חיל הנחתים. בינואר 2011 קודם לדרגת לוטננט גנרל ומונה לראש אגף מבצעים במטות המשולבים. ביולי 2014 למפקד פיקוד כוחות הנחתים ומפקד כוחות הנחתים בגזרת האוקיינוס האטלנטי ואירופה. 

בספטמבר 2015 קודם לדרגת גנרל ומונה למפקד חיל הנחתים. הוא שירת בתפקיד עד יולי 2019.

נלר נשוי לדרסי ואב לשלושה.

==קישורים חיצוניים==

* [https://www.gpo.gov/fdsys/pkg/CHRG-114shrg24274/pdf/CHRG-114shrg24274.pdf תצהיר וקורות חיים] באתר לשכת הפרסום הממשלתית של ארצות הברית
* .

==הערות שוליים==

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי דיוויזיית הנחתים השלישית
קטגוריה:מפקדי חיל הנחתים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1953
חיים דוד סרצ'יק

חיים דוד סרצ'יק (נולד בט"ו בכסלו ה'תשי"ג, 1953 ביוהנסבורג) הוא מוזיקאי ישראלי.

==קורות חיים==
נולד ביוהנסבורג למשפחה חילונית. כבר בגיל 17 התחיל לחבר שירי מסעות ואחרים ברוח אותה תקופה – שנות ה-60 וה-70. הוא שירת בצבא דרום אפריקה ועסק בצילום.

בשלב מסוים החל לחפש משמעות רוחנית לחייו. קצת לפני מלחמת יום הכיפורים הוא עלה לישראל והתנדב כחצי שנה בקיבוץ רמת הכובש. לאחר מכן טס לאמסטרדם, עסק ביוגה והסתובב בבגדים לבנים ותרבוש. ערב אחד נקלע סרצ'יק להופעה של הרב שלמה קרליבך והחל להתחבר אליו. הוא מצא חוברת נגינה בגיטרה שכללה כמה שירים של קרליבך, ולמד אותם. לאחר שנה וחצי, הוא עבר לאשראם באנגליה. באחד הערבים הזמין אותו חבר להופעה של קרליבך, ובסיום ההופעה ניגש אליו חיים דוד להתייעץ, האם כדאי לו להיות מורה ליוגה בקנדה. הרב לא חשב כלל על כיוון כזה, והזמין אותו למחרת לביקור אצלו במלון. לאחר שניגן בפניו כמה שירים הזמין אותו הרב קרליבך להופיע איתו באותו ערב, והציע לו לעלות לישראל וללמוד בישיבת התפוצות, בה לימד קרליבך באותה עת, וסרצ'יק החל ללמוד שם בשנת תשל"ה.

הוא עלה לארץ לבדו, ואת השנים הבאות השקיע בלימוד. במשך השנים הוא המשיך לכתוב שירים רבים, אך עדיין לא באופן מקצועי. הופיע עם קרליבך, וגם באופן עצמאי. לאחר פטירתו של קרליבך פרץ יותר לתודעה, בעיקר בעקבות הופעותיו באירועי הסיום של צעדת הריקודגלים ברחבת הכותל המערבי ביום ירושלים.

==חיים אישיים==
סרצ'יק נשוי לפאני ולהם 6 ילדים, ומתגוררים ברובע היהודי בירושלים.

==דיסקוגרפיה==
{| class=wikitable
|-
! שם !! עטיפת האלבום !! פרטים !! שירים
|- valign="top"
| למען שמו
| מרכז
| יצא לאור: 1986
|

|- valign="top"
| היום
| מרכז
| יצא לאור: 1993 אורך: 47:35מפיק: ג'ף הורביץ
|

|- valign="top"
| לפניך
| מרכז
| יצא לאור: 1998, אורך: 61:00
|

|- valign="top"
| Greatful...And Alive חי מבית כנסת קרליבך
| מרכז
| יצא לאור: 1999
|

|- valign="top"
| מצור דבש
| מרכז
|יצא לאור: 2001 
אורך: 58:36
|

|- valign="top"
| מעשר ראשון
|מרכז
|יצא לאור: 1 בנובמבר 2003
|

|- valign="top"
| בנה ביתך
|מרכז
|יצא לאור: 2005
| 
|-
| ראשית תבואתה
|מרכז
|אלבום כפול הכולל את האלבומים "אור חדש" ו"פתחי שערייך"
יצא לאור: 2004
|
|- valign="top"
| הללי נפשי
חיים דוד והחסידים
|מרכז
|
| 
|-
|כשושנה
|
|יצא לאור ב 2008

ביחד עם שלמה כץ ואהרון רזאל
|
|- valign="top"
| חיים דוד והמבשר טוב
|מרכז
| יצא לאור: 2009
|
|- valign="top"
|}

==קישורים חיצוניים==

* 
* עדי (דוד) אהרון, [http://www.breslev.co.il/articles/הרב_קרליבך_ואני/תרבות_יהודית/יהדות.aspx?id=11477&language=hebrew הרב קרליבך ואני], באתר "ברסלב ישראל", 7 במרץ 2009
* 
* 
* עפרה לקס, [http://a7.org/MailAttach.aspx?act=nppdf&f=357 דמותרבות - חיים דוד סרסיק], בעיתון "בשבע", 27 באוגוסט 2009
* 

קטגוריה:אמנים ישראלים שחזרו בתשובה
קטגוריה:מוזיקאים ישראלים
קטגוריה:מלחינים יהודים דרום אפריקאים
קטגוריה:מלחינים ישראלים
קטגוריה:עולים בשנות ה-1970
קטגוריה:שלמה קרליבך
קטגוריה:העיר העתיקה: אישים
קטגוריה:ישראלים שנולדו ב-1953
דייוויד פרידוביץ'

דייוויד פ. פרידוביץ (באנגלית: David P. Fridovich) הוא לוטננט גנרל בצבא ארצות הברית הוא בדימוס, אשר שימש כסגן מפקד פיקוד המבצעים המיוחדים.

==קריירה צבאית==
פרידוביץ' השלים תואר שני בממשל מטעם אוניברסיטת טוליין ולאחר מכן, בשנת 1976, התגייס לצבא ארצות הברית. הוא עבר הכשרה כלוחם וקורס קציני חי"ר. פרידוביץ' שירת כמפקד מחלקה וכמפקד פלוגה ברגימנט החי"ר הקל ה-172. בשנת 1984 עבר את מסלול ההכשרה של הכוחות המיוחדים של צבא ארצות הברית. לאחר מכן שימש כמפקד פלגה וכמפקד גדוד בכוחות המיוחדים. בהמשך שימש כמפקד המבצעים המיוחדים בפיקוד האוקיינוס השקט של ארצות הברית. לאחר מכן מונה למנהל המבצעים בפיקוד המבצעים המיוחדים. בתפקידו האחרון שימש כסגנו של מפקד פיקוד המבצעים המיוחדים. הוא פרש לגמלאות בשנת 2011.

==קישורים חיצוניים==

* 

==הערות שוליים==

קטגוריה:גנרלים בצבא ארצות הברית
קטגוריה:הכוחות המיוחדים של צבא ארצות הברית
קטגוריה:בוגרי מכללת נוקס
קטגוריה:בוגרי אוניברסיטת טוליין
קטגוריה:אמריקאים מעוטרי אות לגיון ההצטיינות
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו במאה ה-20